Ehdotus neuvoston asetukseksi (EY, Euratom) Euroopan petostentorjunnan tutkimusviraston perustamisesta /* KOM/98/0717 lopull. - CNS 98/0329 */



Virallinen lehti nro C 021 , 26/01/1999 s. 0010



Ehdotus neuvoston asetukseksi (EY, Euratom) Euroopan petostentorjunnan tutkimusviraston perustamisesta (1999/C 21/06) KOM(1998) 717 lopull. - 98/0329(CNS) (Komission esittämä 4 päivänä joulukuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon Euroopan atomienergiayhteisön perustamissopimuksen ja erityisesti sen 203 artiklan, ottaa huomioon Euroopan yhteisöjen komission ehdotuksen, ottaa huomioon Euroopan parlamentin lausunnon, ottaa huomioon tilintarkastustuomioistuimen lausunnon, sekä katsoo, että (1) Euroopan yhteisöjen toimielimet ja jäsenvaltiot pitävät yhteisöjen taloudellisten etujen suojaamista sekä petosten ja kaiken yhteisöjen taloudellisia etuja vahingoittavan laittoman toiminnan torjuntaa erittäin tärkeänä; EY:n perustamissopimuksen 209 a artiklassa ja Euratomin perustamissopimuksen 183 a artiklassa korostetaan tällaisen toiminnan torjunnan merkitystä, (2) on tarpeellista käyttää kaikkia tarjolla olevia keinoja näiden tavoitteiden saavuttamiseksi erityisesti yhteisön tasolla toteutettavaksi asetettujen tutkimusten osalta ja säilyttää kuitenkin samalla nykyinen jäsenvaltioiden ja yhteisön velvollisuuksien välinen tasapaino, (3) on tärkeää toimia tehokkaasti näiden tavoitteiden saavuttamiseksi varmistaen tarpeellinen itsenäisyys toteutettaville tutkimuksille toteuttaa riippumattomasti; petostentorjuntakeinojen tehostamiseksi on syytä perustaa laitos, joka on oikeudellisesti, hallinnollisesti ja taloudellisesti niin itsenäinen, että se voi suorittaa yhteisön oikeuden mukaisia tarkastus- ja todentamistehtäviä paikan päällä tavalla, joka ei ole ristiriidassa yhteisön toimielinten velvollisuuksien ja toimivallan kanssa ja joka on perustamissopimusten mukainen, (4) olisi perustettava elin, jolla on erillinen oikeushenkilöllisyys, nimeltään Euroopan petostentorjunnan tutkimusvirasto, vastaamaan jäsenvaltioissa ja perustamissopimuksilla ja niiden perusteella perustetuissa toimielimissä ja elimissä petostentorjuntaan liittyvissä hallinnollisista tutkimuksista, (5) petoksia ja muita Euroopan yhteisön taloudellisia etuja vahingoittavia laittomia toimia torjuvan toiminnan tehostaminen edellyttää, että virasto avustaa komissiota ja tarvittaessa myös muita perustamissopimuksen tai johdetun oikeuden mukaisesti perustettuja toimielimiä ja laitoksia; on tärkeää, että tämän avustaesssa näitä toimielimiä ja elimiä virasto voi suorittaa tutkimuksia vaikuttamatta komission velvollisuuksiin ja asemaan talousarvion täytäntöönpanossa, yhteisön määräysten noudattamisen valvonnassa ja petostentorjunnan yhteensovittamisessa jäsenvaltioissa, tai tilintarkastustuomioistuimen velvollisuuteen tarkastaa tulojen ja menojen laillisuutta ja asianmukaisuutta, (6) komission on voitava veloittaa virasto tekemään tarkastuksia ja todentamisia paikan päällä jäsenvaltioissa tai osallistumaan niihin erityisesti väärinkäytöksen tutkimiseksi Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 (1) ja komission paikan päällä suorittamista tarkastuksista todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi 11 päivänä marraskuuta 1996 annetun neuvoston asetuksen (Euratom, EY) N:o 2185/96 (2) mukaisesti ja alakohtaisissa säännöstöissä asetettujen edellytysten täyttyessä; tästä syystä näiden tutkimusten edellytyksistä ja yksityiskohtaisista säännöistä olisi säädettävä erikseen säännöksissä, joissa määritellään komission ja viraston välinen työnjako ja toimivan yhteistyön edellytykset erityisesti tutkimusten valmistelun ja niiden päättämisen osalta, (7) ottaen huomioon perustamissopimusten tai johdetun oikeuden nojalla perustettujen toimielinten ja elinten sisäisen tarkastuksen tehostamisen tarpeen on tärkeätä antaa virastolle tarpeellinen valta näiden tutkimusten toteuttamiseen riippumattomasti, (8) olisi määriteltävä sekä viraston toimihenkilöiden tehtäväksi annettavien tutkimusten edellytykset että viraston johtajan vastuulla olevien toimien toteuttamisen edellytykset viraston toimihenkilöiden toteuttaessa tutkimuksia, (9) komission ja viraston ja toisaalta viraston ja jäsenvaltioiden sekä kyseessä olevien toimielinten ja elinten välisen yhteistyön onnistumiseksi, on tarpeen helpottaa keskinäistä tietojen vaihtoa, jossa otetaan huomioon ammatillisina salaisuuksina pidettävien tietojen luottamuksellisuus ja varmistetaan, että niille annetaan tällaisille tiedoille kuuluva suoja, (10) viraston toimihenkilöiden tutkimusten tulosten huomioonottamisen turvaamiseksi ja että komissio voisi varmistaa tarpeellisen seurannan, on tärkeää säätää, että tutkimuksia koskevia kertomuksia voidaan käyttää todisteena hallinnollisissa tai oikeudellisissa menettelyissä ja tätä varten ne olisi laadittava kansallisten hallinnollisten kertomusten edellytysten mukaisesti, (11) viraston on oltava mahdollisimman itsenäinen voidakseen suorittaa sille annettu tehtävä; hallintoneuvostossa on siten oltava paitsi yhteisöjen taloudellisten etujen välittömästä valvonnasta vastaavien toimielinten edustajia myös itsenäisiä henkilöitä, jotka ovat asiantuntijoita viraston toimialaan kuuluvalla alalla, (12) hallinnolliset tutkimukset olisi toteutettava viraston johtajan yksinomaisella vastuulla täysin riippumattomasti yhteisöjen toimielimistä ja elimissä ja viraston hallintoneuvostosta, (13) yhteisön taloudellisten etujen suojaamiseksi toteuttavien hallinnollisten tutkimusten tehtävän siirtäminen yhteisön toimielinten ulkopuolelle ei saa huonontaa oikeussuojaa asianomaisten, erityisesti henkilötietojen suojan ja näissä tutkimuksissa kerättyjen tietojen luottamuksellisuuden osalta; tämän vuoksi olisi annettava Euroopan yhteisöjen tuomioistuimelle toimivalta viraston toimien laillisuuden valvontaan ja tuomioiden antamiseen viraston sopimussuhteen ulkopuolista korvausvastuuta koskevissa asioissa; lisäksi on aiheellista varmistaa, että Euroopan yhteisöjen virkamiehillä ja muulla henkilöstöllä on henkilöstösääntöjen 90 ja 91 artiklassa säädettyä suojaa vastaava oikeussuoja, (14) olisi kolmen vuoden kuluttua arvioitava viraston toimintaa, (15) tämä asetus ei miltään osin vähennä jäsenvaltioiden toimivaltaa tai velvollisuuksia yhteisöjen taloudellisiin etuihin kohdistuvien petosten torjumiseksi toteutettavien toimenpiteiden osalta; tämän alan ulkoisista hallinnollisista tutkimuksista vastaavan itsenäisen viraston perustaminen on siten täysin EY:n perustamissopimuksen 3 b artiklassa ilmaistun toissijaisuusperiaatteen mukainen; tällaisen viraston perustaminen on omiaan tehostamaan petosten ja muun yhteisöjen taloudellisia etuja vahingoittavan laittoman toiminnan torjuntaa ja se on siten myös suhteellisuusperiaatteen mukainen, ja (16) EY:n perustamissopimuksessa ei ole muita määräyksiä tämän asetuksen antamiseen tarvittavista toimivaltuuksista kuin 235 artiklan eikä Euratomin perustamissopimuksessa ole muita määräyksiä tämän asetuksen antamiseen tarvittavista toimivaltuuksista kuin 203 artikla, ON ANTANUT TÄMÄN ASETUKSEN: 1 artikla Viraston perustaminen Perustetaan Euroopan petostentorjunnan tutkimusvirasto, jäljempänä "virasto". 2 artikla Tarkoitus ja tehtävät Viraston tarkoituksena on hallinnollisilla tutkimuksilla tukea komissiota ja muita Euroopan yhteisön ja Euroopan atomienergiayhteisön perustamissopimuksissa tai niiden nojalla perustettuja toimielimiä ja elimiä, jäljempänä "toimielimet ja elimet", petosten ja kaiken muun Euroopan yhteisön ja Euroopan atomienergiayhteisön taloudellisia etuja vahingoittavan laittoman toiminnan torjunnan tehostamisessa jäsenvaltioissa sekä toimielimissä ja elimissä. Lisäksi virasto voi erityisesti: a) tukea komissiota petosten ja kaiken muun Euroopan yhteisöjen taloudellisia etuja vahingoittavan laittoman toiminnan torjunnan kehittämisessä; b) osallistua tarvittavan infrastruktuurin kehittämiseen; c) osallistua tietojen keräämisen ja hyödyntämiseen; d) osallistua komission ja jäsenvaltioiden väliseen yhteistyöhön; e) antaa teknistä tukea komissiolle, sen toimielimille ja elimille sekä kansallisille viranomaisille. 3 artikla Tutkimukset 1. Komissio voi omasta aloitteestaan tai jäsenvaltion taikka viraston pyynnöstä antaa virastolle seuraavat tehtävät: a) toteuttaa jäsenvaltioissa tarkastuksia ja todentamisia paikan päällä asetuksessa (Euratom, EY) N:o 2185/96 säädetyllä tavalla, b) toteuttaa asetuksen (EY, Euratom) N:o 2988/95 9 artiklan 2 kohdassa mainittujen alakohtaisten säännöstöjen mukaisia tarkastuksia ja todentamisia paikan päällä, c) osallistua asetuksen (EY, Euratom) N:o 2988/95 9 artiklan 1 kohdassa mainittuihin komission jäsenvaltioissa toteuttamiin tarkastuksiin ja todentamisiin paikan päällä. Näihin tarkastuksiin ja todentamisiin sekä osallistumiseen kyseisiin tarkastuksiin ja todentamisiin, jäljempänä "ulkoiset tutkimukset", sovelletaan niitä edellytyksiä ja yksityiskohtaisia sääntöjä, jotka sisältyvät säädöksiin, joilla virastolle luovutetaan toimivalta ulkoisten tutkimusten toteuttamiseen. 2. Jokainen toimielin tai elin voi antaa viraston tehtäväksi tehdä sisäisiä hallinnollisia tutkimuksia, jäljempänä "sisäiset tutkimukset" päätöksellä, jossa vahvistetaan edellytykset ja menettelytavat joiden mukaisesti sisäisiä tutkimuksia voidaan toteuttaa. Toimielimet sopivat tällaisen päätöksen sisällöstä. 3. Virasto voi ottaa vastaan muitakin tutkimuksia koskevia toimeksiantoja. 4 artikla Tutkimusten suorittaminen 1. Viraston johtaja vastaa tutkimusten toteuttamisesta. 2. Viraston toimihenkilöt suorittavat tehtävänsä esitettyään kirjallisen valtuutuksen, josta ilmenee heidän henkilöllisyytensä ja asemansa. 3. Viraston toimihenkilöillä, joille on annettu tehtäväksi tutkimuksen suorittaminen, on oltava kaikki tutkimustoimet käsittävä johtajan antama kirjallinen valtuutus, josta ilmenee tutkimuksen kohde ja tarkoitus. 4. Kun valtuutetut toimihenkilöt suorittavat tarkastuksia ja todentamisia paikan päällä, heidän on suhtauduttava tehtäväänsä tavalla, joka ei ole ristiriidassa kyseisen jäsenvaltion virkamiehiin sovellettavien sääntöjen ja käytänteiden kanssa. 5. Jäsenvaltioiden on valvottava, että niiden toimivaltaiset viranomaiset tukevat valtuutettuja toimihenkilöitä tarvittaessa näiden tehtävien suorittamisessa. 5 artikla Tiedonvaihto 1. Komission ja tarvittaessa muiden toimielinten ja elinten on viraston pyynnöstä tai omasta aloitteestaan toimitettava virastolle kaikki niiden hallussa olevat vireillä olevissa tutkimuksissa tarvittavat asiakirjat ja tiedot. 2. Komissio voi toimittaa virastolle kaikki hallussaan olevat asiakirjat ja tiedot, jotka ovat yleisesti hyödyllisiä petosten ja muun yhteisöjen taloudellisia etuja vahingoittavan laittoman toiminnan torjunnassa. 3. Jäsenvaltioiden on toimitettava virastolle kaikki asiakirjat ja tiedot, jotka ne katsovat hyödyllisiksi vireillä olevalle tutkimukselle. Jäsenvaltioiden on toimitettava lisäksi virastolle kaikki asiakirjat ja tiedot, jotka ne katsovat yleisesti hyödyllisiksi petosten ja muun yhteisöjen taloudellisia etuja vahingoittavan laittoman toiminnan torjunnassa, ja kaikki asiakirjat ja tiedot, jotka ne katsovat hyödyllisiksi vireillä olevien tutkimusten kannalta. 4. Rajoittamatta 6 ja 7 artiklan soveltamista virasto voi katsoessaan sen aiheelliseksi milloin tahansa toimittaa ulkoisissa tutkimuksissa saamiaan tietoja komissiolle ja kyseisten jäsenvaltioiden toimivaltaisille viranomaisille ja sisäisissä tutkimuksissa saamiaan tietoja tutkimusta pyytäneelle toimielimelle tai elimelle. Viimeksi mainitussa tapauksessa virasto voi myös toimittaa tietoja suoraan asianomaisen jäsenvaltion oikeusviranomaisille, jos se katsoo sen tarpeelliseksi ottaen huomioon saatujen tietojen vakavuus. 6 artikla Tietojen luottamuksellisuus ja tietosuoja 1. Ulkoisissa ja sisäisissä tutkimuksissa missä muodossa tahansa saadut tiedot kuuluvat ammatillisen salaisuuden piiriin ja niillä on sama tietosuoja kuin vastaavanlaisilla tiedoilla kansallisessa lainsäädännössä siinä jäsenvaltiossa, jossa ne on kerätty, sekä yhteisöjen toimielimiin sovellettavissa vastaavissa säännöksissä. Tällaisia tietoja ei erityisesti saa ilmaista muille kuin yhteisöjen tai jäsenvaltioiden toimielinten henkilöstöön kuuluville, joiden on tehtäviensä vuoksi ne tunnettava, eikä niitä saa käyttää muuhun tarkoitukseen kuin petosten ja muun yhteisöjen taloudellisia etuja vahingoittavan laittoman toiminnan torjumiseen, jollei jäsenvaltio, jossa ne on kerätty, tai kyseinen toimielin tai elin ole ennalta antanut tähän lupaa. 2. Viraston johtaja huolehtii siitä, että valtuutetut toimihenkilöt ja muut hänen alaisuudessaan toimivat henkilöt noudattavat henkilötietosuojaa koskevia yhteisön ja kansallisia säännöksiä, erityisesti Euroopan parlamentin ja neuvoston direktiivin 95/46/EY (3) säännöksiä. 7 artikla Tutkintakertomus 1. Virasto laatii sen toteuttaman tutkimuksen valmistuttua johtajan vastuulla loppukertomuksen, jossa ilmoitetaan todetut seikat, mahdollinen taloudellinen vahinko ja tutkinnan päätelmät. 2. Loppukertomuksia laadittaessa on otettava huomioon kyseessä olevan jäsenvaltion lainsäädäntöön sisältyvät menettelyvaatimukset. Tapauksissa, joissa on tarpeen turvautua jäsenvaltion hallinnollisiin ja oikeudellisiin menettelyihin, kertomukset on hyväksyttävä todisteeksi samalla tavoin ja samoin edellytyksin kuin kansallisten hallinnollisten tarkastajien laatimat hallinnolliset kertomukset. Viraston kertomuksia arvioidaan samojen sääntöjen perusteella kuin kansallisten hallinnollisten tarkastajien laatimia hallinnollisia kertomuksia ja ne ovat samanarvoisia kuin kansallistenviranomaisten kertomukset. 3. Ulkoisesta tutkimuksesta laadittu kertomus ja kaikki siihen liittyvät tarpeelliset asiakirjat toimitetaan komissiolle. 4. Sisäisestä tutkimuksesta laadittu kertomus ja kaikki siihen liittyvät tarpeelliset asiakirjat toimitetaan tutkintaa pyytäneelle toimielimelle tai elimelle. 5. Komissio tai tarvittaessa asianomainen toimielin tai elin päättää tutkimuksen seurannasta viraston laatiman kertomuksen perusteella. 8 artikla Oikeushenkilöllisyys 1. Virastolla on oikeushenkilöllisyys. 2. Virastolla on kaikissa jäsenvaltioissa laajin oikeustoimikelpoisuus, joka oikeushenkilöillä voi niiden lainsäädännön mukaan olla. 9 artikla Hallintoneuvosto 1. Virastolla on hallintoneuvosto, johon kuuluu 9 jäsentä, joista: a) kolme on Euroopan parlamentin nimittämiä riippumattomia viraston toimivaltaan kuuluvan alan asiantuntijoita, b) kolme on neuvoston nimittämiä riippumattomia viraston toimivaltaan kuuluvan alan asiantuntijoita, c) kaksi on komission edustajia, d) yksi on tilintarkastustuomioistuimen edustaja. 2. Edellä 1 kohdan a ja b alakohdassa tarkoitettujen jäsenten toimikausi on kolme vuotta. Sama jäsen voidaan nimetä uudeksi toimikaudeksi. Kun jäsenen toimikausi päättyy, hän jatkaa tehtävässään, kunnes hänet on nimetty uudeksi toimikaudeksi tai hänen tilalleen on nimetty uusi jäsen. 3. Hallintoneuvosto tekee päätöksensä jäsentensä äänten kahden kolmasosan enemmistöllä. 4. Hallintoneuvosto valitsee puheenjohtajan 1 kohdan a ja b alakohdassa tarkoitettujen jäsentensä keskuudesta. 5. Hallintoneuvosto vahvistaa työjärjestyksensä. 6. Hallintoneuvosto antaa lausuntoja viraston toiminnasta johtajalla tämän pyynnöstä tai omasta aloitteestaan puuttumatta kuitenkaan vireillä oleviin tutkimuksiin. 7. Hallintoneuvosto antaa vuosittain toimintakertomuksen, jonka se osoittaa toimielimille. 10 artikla Johtaja 1. Virastoa johtaa johtaja, jonka hallintoneuvosto nimittää komission ehdotuksesta viiden vuoden ajaksi; hänet voidaan nimittää uudeksi toimikaudeksi. 2. Johtaja on viraston lakimääräinen edustaja. 11 artikla Henkilöstö 1. Viraston henkilöstöön kuuluvat ovat Euroopan yhteisöjen virkamiehiä ja muuta henkilöstöä koskevien asetusten ja säännösten alaisia. 2. Johtaja käyttää henkilöstöön nähden nimittävälle viranomaiselle annettuja valtuuksia. Hallintoneuvosto käyttää kurinpitovaltaa viraston johtajaan nähden. 3. Hallintoneuvosto antaa 1 ja 2 kohdan soveltamiseksi tarpeelliset yksityiskohtaiset säännöt yhteisymmärryksessä komission kanssa. 12 artikla Erioikeudet ja vapaudet Virastoon sovelletaan Euroopan yhteisöjen erioikeuksista ja vapauksista tehtyä pöytäkirjaa. 13 artikla Talousarvio 1. Kaikista viraston tuloista ja menoista laaditaan arviot kullekin varainhoitovuodelle, joka on kalenterivuosi, ja ne otetaan viraston talousarvioon. 2. Johtaja laatii kunkin vuoden helmikuun 15 päivään mennessä seuraavan varainhoitovuoden alustavan talousarvioesityksen. Alustava talousarvioesitys käsittää seuraavan varainhoitovuoden toimintamenot. Johtaja antaa tämän alustavan esityksen ja siihen liitetyn henkilöstötaulukon hallintoneuvoston käsiteltäväksi. 3. Talousarvioon otettujen tulojen ja menojen on oltavan tasapainossa. 4. Viraston toiminta rahoitetaan Euroopan yhteisöjen yleisestä talousarviosta, sulkematta pois muita tulonlähteitä. 5. Viraston menoihin kuuluvat erityisesti henkilöstön palkat, hallintoon ja infrastruktuuriin liittyvät menot ja toimintakustannukset. 6. Hallintoneuvosto hyväksyy talousarvioesityksen ja toimittaa sen komissiolle, joka laatii sen perusteella arvion vastaavista varoista alustavaan esitykseen Euroopan yhteisöjen yleiseksi talousarvioksi, jonka komissio antaa neuvostolle käsiteltäväksi EY:n perustamissopimuksen 203 artiklan ja Euratomin perustamissopimuksen 117 artiklan mukaisesti. 7. Hallintoneuvosto vahvistaa viraston lopullisen talousarvion ennen varainhoitovuoden alkua ja mukauttaa sitä tarvittaessa viraston saamaan yhteisön rahoitukseen ja sen muihin tuloihin. 8. Johtaja toteuttaa viraston talousarviota. 9. Viraston menositoumusten ja menojen maksamisen seuranta sekä sen tulojen toteamisen ja perimisen valvonta kuuluvat komission varainhoidon valvojalle. 10. Johtaja toimittaa viimeistään kunkin vuoden maaliskuun 31 päivänä komissiolle, viraston hallintoneuvostolle ja tilintarkastustuomioistuimelle viraston kaikkia tuloja ja menoja koskevat edellisen varainhoitovuoden tilit. Tilintarkastustuomioistuin tarkastaa tilit EY:n perustamissopimuksen 188 c artiklan ja Euratomin perustamissopimuksen 160 c artiklan mukaisesti. 11. Hallintoneuvosto myöntää johtajalle talousarvion toteuttamista koskevan vastuuvapauden. 12. Hallintoneuvosto vahvistaa komissiota ja tilintarkastustuomioistuinta kuultuaan taloudenhoitoa koskevat sisäiset säännöt, jotka koskevat erityisesti viraston talousarvion laatimiseen ja toteuttamiseen liittyviä menettelytapoja. 14 artikla Laillisuuden valvonta 1. Euroopan yhteisön tuomioistuimella on toimivalta ratkaista virastoa vastaan nostetut kanteet EY:n perustamissopimuksen 173 ja 175 artiklassa säädetyin edellytyksin, sanotun kuitenkaan rajoittamatta 2 kohdassa säädetyn menettelyn soveltamista. Viraston on toteutettava yhteisöjen tuomioistuimen tuomion täytäntöön panemiseksi tarvittavat toimenpiteet. 2. Jokainen yhteisöjen virkamies tai muu toimihenkilö voi saattaa hallintoneuvoston käsiteltäväksi valituksen, joka koskee viraston sisäisessä tutkimuksessa toteuttamaa hänelle vastaista toimenpidettä. Valitus on toimitettava hallintoneuvostolle kolmen kuukauden kuluessa päivästä, jona asianosainen saa tiedon toimenpiteestä. Hallintoneuvoston on tehtävä päätös valituksesta kuukauden kuluessa. Jos päätöstä ei ole tehty tämän määräajan kuluessa, vastauksen puuttuminen katsotaan valituksen hiljaiseksi hylkäämiseksi. Euroopan yhteisöjen virkamiehiin sovellettavien henkilöstösääntöjen 91 artiklan mukaisia muutoksenhakukeinoja voidaan käyttää kaikkien nimenomaisten tai välillisesti vaikuttavien hallintoneuvoston päätösten osalta. 15 artikla Vastuu 1. Viraston sopimusperusteinen vastuu määräytyy kyseiseen sopimukseen sovellettavan lainsäädännön mukaan. Yhteisöjen tuomioistuimella on toimivalta ratkaista asia viraston tekemässä sopimuksessa olevan välityslausekkeen perusteella. 2. Sopimussuhteen ulkopuolisen vastuun perusteella järjestön on korvattava aiheuttamansa tai henkilöstönsä tehtäviään suorittaessaan aiheuttamat vahingot jäsenvaltioiden lainsäädännön yhteisten yleisten periaatteiden mukaisesti. Yhteisöjen tuomioistuimella on toimivalta ratkaista kaikki tällaisten vahinkojen korvaamiseen liittyvät riidat. 3. Viraston työntekijöiden henkilökohtaisesta vastuusta virastoa kohtaan määrätään viraston henkilöstöä koskevissa säännöksissä. 16 artikla Arviointikertomus Kolmantena vuonna tämän asetuksen voimaantulosta komissio toimittaa Euroopan parlamentille ja neuvostolle viraston toimintaa koskevan arviointikertomuksen ja tarvittaessa sen tehtävien mukauttamista tai laajentamista koskevat ehdotukset. 17 artikla Voimaantulo Tämä asetus tulee voimaan sitä päivää seuraavana päivänä, jona toimivaltaiset viranomaiset ovat tehneet päätöksen viraston kotipaikasta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 312, 23.12.1995, s. 1. (2) EYVL L 292, 15.11.1996, s. 2. (3) EYVL L 281, 23.11.1995, s. 31.